Mokaulengwe Aybar o ne a duedisiwa madi a kotlhao mme a tswalelwa dikgwedi tse tharo mo kgolegelong. O ne a tswelela ka go re: “Ka nako ya fa re le mo kgolegelong, re ne ra etelwa ke molaodi wa masole e bong Santos Mélido Marte. O ne a re raya a re: ‘Ke badile Baebele e bile ke a itse gore Jehofa ke Modimo. Ga lo na molato mme ga go na sepe se nka se dirang ka gonne lo tshwarisitswe ke bobishopo ba Katoliki. Batho ba ba ka lo gololang ke bone bobishopo bano kgotsa jefe (“mookamedi,” Trujillo).’” Nna le Mairambubu re ne re rata go etela kwa Balykchy. Re ne re ya gantsi ka mafelobeke, re ya bodireding e bile re tshwara dipokano. Batho ba le bantsi ba ne ba simolola go bala dikgatiso tsa rona. Re ne re tsenya dikgatiso mo kgetsing e e tsenyang ditapole. Kgwedi le kgwedi re ne re tsamaya ka dikgetsi tse pedi di tletse dikgatiso, le fa go ntse jalo, gantsi di ne di fela ka bonako. Gape re ne re rerela batho mo tereneng fa re ya le fa re boa kwa Balykchy.